In-noti tal-NGOs sovrapposti fuq l-impressjoni ta' artist tal-proġett propost. .td_uid_2_602e820e15385_rand.td-a-rec-img{text-align:left}.td_uid_2_602e820e15385_rand.td-a-rec-img img{margin:0 auto 0 0} Read in English . Grupp ta' NGOs ambjentali u numru ta' residenti fil-Birgu kkritikaw bl-aħrax id-deċiżjoni tal-Awtorità tal-Ippjanar li tapprova l-pjanijiet ta' Infrastructure Malta għal triq ġdida fil-promenade Sally Port fil-Birgu, u ddikjaraw li dan ikun qed jisraq iż-żona f'wieħed mill-ftit spazji pubbliċi li fadal mingħajr kummerċjalizzazzjoni. L-NGOs qalu li Sally Port promenade hi triq li tagħlaq u fl-istat preżenti tagħha mhux qed tiffunzjona bħala triq, iżda tipprovdi passaġġ għall-mixi, jogging u r-rota; post mal-kosta fejn it-tfal tal-Kottonera jitgħallmu jgħumu, żona tas-sajd, żona fejn jilagħbu t-tfal u fejn tista' tissoċjalizza l-komunità. Tuna Artna Lura, Flimkien għal Ambejnt Aħjar u Moviment Graffiti nnutaw ukoll kif din it-triq evolviet fi spazju pubbliku li jgawdu minnu bosta residenti tal-Kottonera. "Iż-żona definittivament teħtieġ li tiġi msewwija u msebbħa iżda mhux imnaqqsa għal triq bit-tarmak u strixxa tas-siment fuq dan ix-xatt sabiħ," qalu l-NGOs. Aktar dwar il-kostruzzjoni Filmat: "Għawdex taħt attakk mill-kostruzzjoni" Filwaqt li l-NGOs u r-residenti taż-żona ppreżentaw lista twila ta' irregolaritajiet bl-applikazzjoni ta' Infrastructure Malta – inkluża l-inizjattiva Slow Streets maħruġa mill-IM stess – l-ebda waħda minn dawn ma ġiet diskussa qabel mal-Kummissjoni tal-Ippjanar approvat unanimament l-applikazzjoni, qalu l-NGOs. Huma komplew jgħidu li s-sessjoni għamlet farsa ta' kull politika tal-ippjanar. Skont l-applikazzjoni, IM qed tfittex "ir-riabilitazzjoni u t-tisbiħ ta' Sally Port Promenade inkluż ir-rikostruzzjoni tal-ħajt tal-moll li għandu ħsara estensiva." Prijorità lill-karozzi fuq in-nies Iżda l-NGOs enfasizzaw li l-pjanijiet "ma jurux karreġġjata għar-roti, juru bankini perikolużi, bankijiet mingħajr serħan tad-dahar, l-ebda slielem għall-baħar, l-ebda żona tal-logħob, l-ebda spazju għall-isport u r-rikreazzjoni." Huma qalu li l-proġett ta prijorità lill-karozzi fuq in-nies, u biddel ix-xatt fi triq bi spazji għall-parkeġġ. "L-ebda ammont ta' diskorsi tal-politiċi dwar is-sostenibbiltà u t-titjib tat-trasport ma jaħbi l-fatt li la l-kunsill lokali u lanqas il-politiċi mhu qed jieħdu ħsieb il-ħajja tar-residenti …. dan il-pjan se jieħu post spazju pubbliku ewlieni bi triq, u se jwitti t-triq għall-kjosks u aktar kummerċjalizzazzjoni ta' dan ix-xatt b'żona storika importanti u tinjora l-benessere fiżiku u mentali tal-komunità," ilmentaw l-NGOs. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_602e820e15648_rand.td-a-rec-img{text-align:left}.td_uid_3_602e820e15648_rand.td-a-rec-img img{margin:0 auto 0 0}